Ionel Ganea, propunere în cazul conflictului dintre FCSB și CSA Steaua: "O fuziune între cele două ar fi cea mai benefică pentru toți!"
Conflictul dintre FCSB și CSA Steaua a împărțit atât lumea fotbalului românesc cât și suporterii în două tabere.
Ionel Ganea s-a pronunțat în cazul acestei dispute. Fostul atacant român consideră că soluția ideală ar fi ca cele două cluburi să fuzioneze într-unul singur.
"O fuziune între cele două ar fi cea mai benefică pentru toți!"
"(Despre Rapid-FCSB nr.) Este un meci important pentru ambele echipei. Dacă Steaua (n.r. FCSB) va câștiga, nu va mai avea adversar.
Eu le zic Steaua, poate să zică cineva ceva. De când e CSA, toți se duc la CSA, înainte se perindau pe la Gigi Becali. Cum văd eu lucrurile, eu cred că o fuziune între cele două ar fi cea mai benefică pentru toți. Pot să facă două echipe, una la Liga 2 unde să ruleze jucători și una la Liga 1, acolo unde să câștige. Și la Dinamo sunt 3 echipe", a spus Ionel Ganea, pentru cei de la Digi Sport.